text: Pakkede 2800 rygsække til krisecentre
  31 marts 2011 kl. 12.46
  Pensionerede Lego-medarbejdere har hele dagen pakket rygsække med Lego-klodser til landets krisecentre sammen med Lego-formanden Kjeld Kirk Kristiansen.
  Lego-fonden har siden 2008 haft et succesfuldt samarbejde med Landsorganisatonsn af Kvinde Krisecentre (LOKK) og Mary Fonden. Rygsækkene skal uddeles til de ca. 2200 børn, som hvert ankommer til et krisecenter med deres mor. Erfaringen viser, at halvdelen af børnene ankommer uden at have legetøj med hjemmefra.
  
  Forskelligt indhold
  Der blev pakket ca. 2800 rygsække i dag. 
  De er i samarbejde med Mary Fondens eksperter tilpasset både køn og fire forskellige alderstrin. For nogle aldersgrupper spiller en dagbog en meget væsentlig rolle i børnenes evne til at få formuleret situationen for at komme godt og trygt ud på den anden side, mens andre alderstrin har større behov for den form for tryghed, som f.eks. en bamse kan give.  
  Rygsækkene indholder helt basale og praktiske ting - både fra Lego og andre firmaer.
  Foruden Kjeld Kirk Kristiansen deltog også Mary Fondens direktør, Birgitte Hagemann Snabe, og Morten Aagaard, direktør for LEGO Fonden
  